**ΑΝΑΤΟΜΙΑ ΜΙΑΣ… ΕΚΘΕΣΗΣ**

* **Θέμα:** Μια ηλιόλουστη μέρα, εσύ παρέα με την/τον αγαπημένη/αγαπημένο σου φίλη/φίλο, αποφασίζετε να κάνετε μια βόλτα στην πόλη. Παίρνετε το λεωφορείο και ξεκινάτε. Περιγράψτε τη διαδρομή που κάνετε ακολουθώντας το σχεδιάγραμμα.

**ΣΧΕΔΙΑΓΡΑΜΜΑ:**

**ΕΙΣΑΓΩΓΗ:** ***1η παράγραφος***: Πότε είχατε κανονίσει να κάνετε τη βόλτα σας; Πού συναντηθήκατε για να πάρετε το λεωφορείο; Ποιο πήρατε; Ποια είναι η πόλη στην οποία βρισκόσασταν και σε ποια περιοχή της θέλατε να πάτε;

**ΚΥΡΙΩΣ ΘΕΜΑ**: ***2η παράγραφος***: Περιγράψτε όλα όσα είδατε από το παράθυρο του λεωφορείου κατά τη διάρκεια του ταξιδιού σας. Τι κτίρια είδατε; Πώς ήταν; Είχε κόσμο στους δρόμους; Τι έκαναν; Είδατε κάτι αξιοπερίεργο; Είδατε καθόλου δέντρα, λουλούδια ή ζωάκια;

***3η παράγραφος***: Τι συνέβη στο τέλος του ταξιδιού; Αργήσατε να φτάσετε στον προορισμό σας; Ήταν το ταξίδι σας κουραστικό ή ευχάριστο; Πώς ήταν το μέρος που φτάσατε;

**ΕΠΙΛΟΓΟΣ**: ***4η παράγραφος***: Γράψε τα συναισθήματα που σου προκάλεσε το ταξίδι σου. Θα το ξαναέκανες; Ποιες είναι οι σκέψεις σου; Σου άρεσε που ήταν και η/ο φίλη/ φίλος σου μαζί; Θα ξαναέκανες την ίδια διαδρομή με το λεωφορείο;

***ΠΡΟΣΟΧΗ!! :***

* Προσέχουμε να **μη χρησιμοποιούμε συνέχεια τις ίδιες λέξεις** και φτιάχνουμε σύντομες προτάσεις με σωστό νόημα.
* Αποφεύγουμε να χρησιμοποιούμε απόστροφο ή συντομεύσεις λέξεων
* Φροντίζουμε τα γράμματά μας, προσέχουμε την ορθογραφία και βάζουμε τους τόνους.
* Αφήνουμε περιθώρια και ξεκινάμε πιο μέσα την πρώτη πρόταση της κάθε παραγράφου.